ສະຫະຣັດ ຂຍາຍການປະຕິບັດງານ ທາງທະຫານ ຢູ່ເຮຕີ
ຂ່າວສຳຄັນອື່ນໆ: ຣັຖມຸນຕຣີ ປ້ອງກັນປະເທດ ສະຫະຣັດ ຮຽກຮ້ອງໃຫ້ ມີຄວາມສັມພັນໃກ້ຊິດ ກັບອິນເດັຽ; ປະຊາຊົນ ໃນຣັດແມັດຊາຈູແຊັສ ພາກັນໄປປ່ອນບັດ ໃນການ
ເປັນທີ່ຄາດກັນວ່າ ສະພາຄວາມໝັ້ນຄົງ ອົງການສະຫະປະຊາຊາດຈະລົງຄະແນນສຽງ ໃນວັນອັງຄານມື້ນີ້ ກ່ຽວກັບ ການສົ່ງທະຫານ ແລະຕຳຣວດຕື່ມອີກ 3ພັນ 500 ຄົນ ໄປຍັງເຮຕີ ເພື່ອເສີມຂຍາຍ ການປະຕິບັດງານ ຮັກສາສັນຕິພາບຢູ່ໃນປະເທດດັ່ງກ່າວ ຂະນະທີ່ ການດຳເນີນ ຄວາມພະຍາຍາມ ບັນເທົາທຸກພວມເລີ່ມດຳເນີນໄປ ໄວຂຶ້ນນັ້ນ ການລົງຄະແນນສຽງ ມີຂຶ້ນນຶ່ງອາທິດພໍດີຫລັງຈາກໄດ້ເກີດ ແຜ່ນດິນໄຫວ ຂນາດແຮງ ທີ່ເຮັດໃຫ້ ນະຄອນຫຼວງ PORT-AU-PRINCEຂອງເຮຕີ ແລະບໍຣິເວນອ້ອມແອ້ມ ໄດ້ຮັບຄວາມເສັຽຫາຍ ຮ້າຍແຮງນັ້ນ ທະຫານມາຣີນສະຫະຣັດ ປະມານ 2 ພັນ 200 ຄົນ ໄດ້ເດີນທາງ ໄປເຖິງເຮຕີ ໃນມື້ວານນີ້ໂດຍກຳປັ່ນຣົບ ຍົກພົນຂຶ້ນບົກ USS BATAAN ພົນຕຣີ CORNELL WILSON ກ່າວວ່າການໄປເຖິງ ຂອງພວກທະຫານມາຣີນ ຈະເຮັດໃຫ້ຈຳນວນ ເຈົ້າໜ້າທີ່ທະຫານທັງໝົດຂອງສະຫະຣັດ ໃນປະເທດດັ່ງກ່າວ ເພີ້ມຂຶ້ນເປັນ ຫຼາຍກວ່າ 7 ພັນຄົນ ນາຍພົນ WILSON ກ່າວວ່າ ພວກທະຫານມາຣີນ ຈະທຳການ ປະຕິບັດງານຊ່ວຍເຫລືອໃນຂອບເຂດທີ່ກວ້າງຂວາງ ຢູ່ບ່ອນທີ່ ການເດີນທາງ ໂດຍທາງບົກ ມີຄວາມລຳບາກແລະຈະຢູ່ໃນເຮຕີ ດົນເທົ່າທີ່ ຍັງມີຄວາມຈຳເປັນ ຣັຖມຸນຕຣີກະຊວງປ້ອງກັນປະເທດ ສະຫະຣັດ ທ່ານ ROBERT GATES ຮຽກຮ້ອງ ໃຫ້ມີ ການຮ່ວມມືຢ່າງໃກ້ຊິດ ທາງ ດ້ານທະຫານ ລະຫວ່າງສະຫະຣັດ ກັບອິນເດັຽໃນຄວາມພະຍາຍາມເພື່ອນຳເອົາ ສະເຖັຽຣະພາບ ມາສູ່ ເຂດເອເຊັຽໃຕ້ ຣັຖມຸນຕຣີກະຊວງປ້ອງກັນປະເທດ ສະຫະຣັດ ໄດ້ເດີນທາງໄປເຖິງ ນະຄອນຫລວງນິວເດລີໃນວັນອັງຄານມື້ນີ້ ເພື່ອທຳການ ເຈຣະຈາຫາຣື ໃນຣະດັບສູງ ເປັນເທື່ອທຳອິດລະຫວ່າງ ປະເທດທັງສອງ ນັບຕັ້ງແຕ່ ນາຍົກຣັຖມຸນຕຣີອິນເດັຽ ທ່ານ MANMOHANSINGH ໄດ້ເດີນທາງ ມາຢ້ຽມຢາມ ທຳນຽບຂາວ ໃນເດືອນພະຈິກ ປີກາຍນີ້ ໃນລະຫວ່າງການຢ້ຽມຢາມ ເປັນເວລາ 2 ມື້ນັ້ນ ທ່ານ GATES ຈະໄດ້ພົບປະ ກັບນາຍົກຣັຖມຸນຕຣີSINGH ຕລອດທັງ ຣັຖມຸນຕຣີ ການຕ່າງປະເທດ ແລະຣັຖມຸນຕຣີ ປ້ອງກັນປະເທດຂອງອິນເດັຽ ໃນການຢັ່ງ ຫາງສຽງປະຊາຊົນ ທີ່ພິມເຜີຍແຜ່ ໂດຍໜັງສືພິມ TIMES OFINDIA ໃນວັນອັງຄານມື້ນີ້ ທ່ານ GATES ກ່າວວ່າ ອິນເດັຽ ແລະສະຫະຣັດຄວນຈະຊຸກຍູ້ ໃຫ້ມີການຮ່ວມມືກັນ ຫລາຍກວ່ານີ້ ໃນການປະເຊີນໜ້າ ກັບພັຍຂົ່ມຂູ່ທາງດ້ານຄວາມປອດພັຍນັ້ນ ບັນດາຜູ້ມີ ສິດປ່ອນບັດ ທີ່ຣັດ MASSACHUSETTS ທາງພາກຕາເວັນອອກສຽງເໜືອຂອງສະຫະ ຣັດ ຈະພາກັນ ໄປລົງຄະແນນສຽງ ໃນວັນ ອັງຄານມື້ນີ້ ເພື່ອເລືອກເອົາສະມາຊິກສະ ພາສູງ ສະຫະຣັດຄົນໃໝ່ ໃນການເລືອກຕັ້ງ ທີ່ມີຄະແນນສຽງ ໃກ້ຄຽງກັນທີ່ອາດທຳລາຍ ແຜນການໃນການຮັບຜ່ານ ກົດໝາຍຕ່າງໆ ຂອງປະທານາທິບໍດີ BARACK OBAMAກໍເປັນໄດ້ ທ່ານນາງ MARTHA COAKLEY ຜູ້ສະມັກ ຂອງພັກເດໂມແຄຣັທຊຶ່ງເປັນຫົວໜ້າ ໃນດ້ານຍຸຕິທັມ ຂອງຣັດດັ່ງກ່າວນັ້ນ ພວມປະເຊີນ ກັບການທ້າທາຍຢ່າງແຂງຂັນ ຈາກຜູ້ສະມັກ ຂອງພັກຣີພັບຣີກັນ ທ່ານ SCOTT BROWNຊຶ່ງເປັນສະມາຊິກ ສະພາສູງຂອງຣັດ ໃນການເລືອກຕັ້ງພິເສດ ໃນວັນອັງຄານມື້ນີ້ເພື່ອຍາດເອົາບ່ອນນັ່ງ ທີ່ຫວ່າງລົງ ຂອງມື້ລາງ ສະມາຊິກສະພາສູງ TEDKENNEDY ນັ້ນ ການໄດ້ຮັບໄຊຊະນະ ຂອງທ່ານ BROWN ອາດຈະສ້າງຄວາມເສັຽຫາຍຮ້າຍແຮງ ຕໍ່ການມີຄະແນນສຽງ ສ່ວນຫລາຍເປັນພິເສດ 60 ສຽງຢູ່ໃນສະພາສູງ ສະຫະຣັດ ແລະອາດຕັດຮອນ ຄວາມສາມາດ ຂອງພັກເດໂມແຄຣັທໃນການເອົາຊະນະ ຕໍ່ກົລຍຸດ ການແກ່ຍາວ ຂອງພັກຣີພັບຣີກັນ ກ່ຽວກັບຮ່າງກົດໝາຍທີ່ເປັນບັນຫາ ຖົກຖຽງໂຕ້ແຍ້ງ ເຊັ່ນການປະຕິຮູບ ກ່ຽວກັບຣະບົບ ຮັກສາສຸຂພາບເປັນຕົ້ນ ສາຍການບິນ JAPAN AIRLINESຂອງຍີ່ປຸ່ນ ໄດ້ຍື່ນ ສຳນວນ ຂໍຄວາມຄຸ້ມຄອງ ໃນການລົ້ມລະ ລາຍ ໃນວັນອັງຄານມື້ນີ້ຊຶ່ງເປັນນຶ່ງ ໃນ ການລົ້ມລະລາຍ ຂອງບໍຣິສັດ ທີ່ໃຫຍ່ທີ່ ສຸດໃນປະວັດສາດຂອງຍີ່ປຸ່ນ ແຕ່ແນວໃດກໍຕາມ ມີກຳນົດວ່າ JAPAN AIRLINES ຫລື JALຊື່ງເປັນສາຍການບິນ ທີ່ໃຫຍ່ທີ່ສຸດ ໃນເອເຊັຽ ຈະຍັງບິນ ບໍລິການຢູ່ຕໍ່ໄປດ້ວຍການທຸ້ມເງິນ ເຂົ້າຊ່ອຍເຫລືອ ຈຳນວນຫຼາຍພັນລ້ານໂດລາ ຂອງຣັຖບານ ແລະການຕັດຈຳນວນພະນັກງານລົງ ນຶ່ງສ່ວນສາມ ພາຍໃຕ້ແຜນການ ຊັບຊ້ອນໃໝ່ນີ້ ສາຍການບິນ JALຈະໄດ້ຮັບເງິນຊ່ອຍເຫລືອ ຈຳນວນ 3 ພັນ 300 ລ້ານໂດລາ ຈາກຣັຖບານ ແລະຈະຂໍຮ້ອງໃຫ້ເຈົ້າໜີ້ ຍົກເລີກໜີ້ສິນ ໃນມູນຄ່າ 3 ພັນ 800 ລ້ານໂດລາໃຫ້ ນອກນັ້ນທາງສາຍການບິນ JAPAN AIRLINES ຍັງຈະຕັດວຽກການ ຕຳແໜ່ງຕ່າງໆ ອອກ 15 ພັນ 600ວຽກ ບໍຣິສັດຊອກ ຄົ້ນຫາຂໍ້ມູນ ຍັກໃຫຍ່ທາງອິນ ເຕີແນັດ GOOGLE ກ່າວວ່າຕົນໄດ້ເລື່ອນເວລາ ໃນການເລີ້ມ ໃຊ້ ໂທຣະສັບເຄື່ອນທີ່ຂອງຕົນ ໃນປະເທດຈີນຊຶ່ງຄາດກັນວ່າ ຈະມີຂຶ້ນ ໃນມື້ອື່ນນີ້ ທ່າມກາງການເກີດ ບັນຫາຖົກຖຽງໂຕ້ແຍ້ງກັບປັກກິ່ງ ກ່ຽວກັບການກວດກາ ທາງອິນເຕີແນັດ ແລະການກ່າວຫາ ກ່ຽວກັບການໂຈມຕີບັນຊີອີແມລນັ້ນ ການປະກາດທີ່ວ່ານີ້ ມີຂຶ້ນຂະນະທີ່ຈີນ ເວົ້າວ່າ ຕົນມີກົດໝາຍທີ່ຈະແຈ້ງດີ ທີ່ຕໍ່ຕ້ານ ການໂຈມຕີ ທາງອິນເຕີແນັດນັ້ນ ໂດຍໄດ້ປະຕິເສດຕໍ່ການກ່າວຫາທີ່ວ່າ ທາງການຈີນ ອາດເປັນຜູ້ຢູ່ເບື້ອງຫລັງ ການໂຈມຕີຕໍ່ບັນຊີລາຍຊື່ຂອງ GOOGLE ນັ້ນ ທ່ານ MA ZHAOXU ໂຄສົກກະຊວງການຕ່າງປະເທດຈີນ ໄດ້ກ່າວຢ້ຳ ເຖິງທ່າທີຂອງປັກກິ່ງ ໃນວັນອັງຄານ ມື້ນີ້ວ່າອິນເຕີແນັດ ຢູ່ຈີນ ແມ່ນເປີດກວ້າງ ແຕ່ຂະນະດຽວກັນ ກໍເວົ້າວ່າບໍຣິສັດຕ່າງປະເທດ ທີ່ຢູ່ໃນຈີນ ຈຳເປັນຕ້ອງ ໄດ້ປະຕິບັດຕາມ ກົດໝາຍ ແລະປະເພນີວັທນະທັມຕ່າງໆ ຂອງຈີນ ການໃຫ້ທັສນະ ທີ່ວ່ານີ້ ມີຂຶ້ນຫລັງຈາກ ສະໂມສອນນັກຂ່າວຕ່າງປະເທດ ໃນຈີນ ແຈ້ງໃຫ້ສະມາຊິກ ຂອງຕົນຊາບ ໃນມື້ວານນີ້ວ່າພວກນັກຂ່າວບາງຄົນ ໄດ້ພົບເຫັນວ່າ ອີແມລຂອງພວກເຂົາເຈົ້າ ໄດ້ຖືກສົ່ງຕໍ່ໄປໃຫ້ ບຸກຄົນທີ່ ເຂົາເຈົ້າບໍ່ຮູ້ຈັກ ສື່ມວນຊົນ ຂອງທາງ ການຈີນລາຍງານ ໃນວັນອັງຄານນີ້ວ່າ ສານແຫ່ງ ນຶ່ງຂອງຈີນ ໄດ້ຕັດສິນໂທດອະດີດຜູ້ພິພາກສາ ສານສູງສຸດຄົນນຶ່ງ ໃຫ້ຈຳຄຸກ ຕລອດຊີວິດ ຫລັງ ຈາກມີການພົບເຫັນວ່າ ຜູ້ພິພາກສາຄົນນັ້ນ ໄດ້ກະທຳຜິດ ໃນຂໍ້ຫາສໍ້ ຣາດບັງຫລວງ ອົງການຂ່າວຊິນຫວາ ລາຍງານວ່າ ທ່ານ HUANG SONGYOU ອາຍຸ 52 ປີໄດ້ຖືກພົບເຫັນວ່າ ມີຄວາມຜິດ ໃນການຮັບເງິນສິນບົນ ຫລາຍກວ່າ 574 ພັນໂດລາໂດຍໄດ້ໃຊ້ ຕຳແໜ່ງຂອງທ່ານ ໃນຖານະ ຮອງປະທານ ສານປະຊາຊົນສູງສຸດ ຂອງຈີນ ໄປໃນທາງທີ່ບໍ່ຖືກຕ້ອງ ນອກນັ້ນແລ້ວ ຍັງມີການ ພົບເຫັນວ່າ ທ່ານ HUANG ໄດ້ຍັກຍອກເອົາເງິນຫລວງອີກ ເກືອບ 176 ພັນໂດລາ ໃນປີ 1977 ເວລາທ່ານເປັນ ປະທານສານປະຊາຊົນຊັ້ນກາງ ທີ່ເມືອງ ZHANJIANG ໃນແຂວງກວາງຕຸ້ງ ທາງພາກໃຕ້ຂອງຈີນ ຜູ້ກ່ຽວໄດ້ຖືກຕັດສິນໂທດ ໂດຍສານປະຊາຊົນຊັ້ນກາງ ທີ່ເມືອງ LANGAN ໃນແຂວງHEBEI ທາງພາກເໜືອຂອງຈີນ ໃນວັນອັງຄານມື້ນີ້ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ